
ANUNŢ
privind organizarea unei sesiuni de transfer a judecătorilor de la instanțe civile la instanțe civile

Consiliul Superior al Magistraturii anunță organizarea unei sesiuni de transfer a judecătorilor, în conformitate cu prevederile art. 188-192 din Legea nr. 303/2022.
Pentru informarea judecătorilor care intenționează să formuleze cereri de transfer, lista posturilor de judecător vacante, precum şi a celor care urmează a se vacanta, este publicată mai jos.
Analiza opțiunilor exprimate de fiecare judecător va fi realizată în raport cu situația posturilor vacante  la instanțele din lista afișată la declanșarea procedurii de transfer, în măsura în care acestea rămân disponibile la momentul soluționării cererilor de transfer de către Secția pentru judecători.
Prin art. 189 alin. (5), sunt menținute interdicțiile prevăzute la art. 63 alin. (2) şi art. 141 alin. (4) din lege, luându-se în considerare și prevederile art. 188 alin. (2).
Potrivit art. 190 alin. (1), cererile de transfer se depun la Consiliul Superior al Magistraturii şi trebuie să conțină informații referitoare la specializarea judecătorului și, dacă este cazul, disponibilitatea acestuia de a activa la instanța la care solicită transferul, în oricare dintre secțiile sau completurile pe care cerințele acestei instanțe le impun. Odată centralizate, cererile de transfer formulate şi instanțele pentru care s-a solicitat transferul vor fi publicate pe pagina de internet a Consiliului Superior al Magistraturii.
Cererile de transfer se depun exclusiv în format online prin intermediul platformei informatice puse la dispoziție de Consiliul Superior al Magistraturii, disponibil la adresa https://csmapp.csm1909.ro. Instrucțiunile privind folosirea platformei electronice se regăsesc publicate pe pagina de internet a Consiliului, alăturat prezentului anunț. În cazul apariției unor dificultăți tehnice, vă rugăm să contactați departamentul IT al instanței sau să trimiteți un email la: helpdesk@csm1909.ro.
În termen de 5 zile de la data publicării situației privind cererile de transfer, judecătorii pot depune la Consiliul Superior al Magistraturii cereri de transfer pentru posturile care ar putea deveni vacante, ca urmare a admiterii unei cereri de transfer formulate în etapa 1.
Pentru această etapă, cererile de transfer se vor depune electronic, urmând procedura specificată anterior.

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

